|  |  |  |
| --- | --- | --- |
| Datum: 22. september | Tlačová správa | Kontakt: ELKO EP Slovakia |

**Slávnostné otvorenie pobočky v Indii**

**Holešov, 22. septembra 2017 – Vo štvrtok 7. septembra sa konala v jednom z najväčších indickým miest Ahmedabad veľká udalosť. ELKO EP sa rozrástlo o ďalšiu zahraničnú pobočku. A to rovno v druhej najľudnatejšej krajine na svete, Indii.**

Slávnostné otvorenie prebehlo v hoteli Marriot, veľkolepého podujatia sa zúčastnilo vyše päťdesiat významných systémových partnerov. *"Slávnostný ceremoniál pri príležitosti otvorenia pobočky je len prvou príjemnou povinnosťou z dlhej rady chystaných krokov. Aktuálne sú vo výstavbe nové showroomy v mestách Ahmedabad, Nové Dillí a Bangalore, do budúcna plánujeme navýšenie obratu o 5 miliónov zo súčasných dvadsiatich, v priebehu mesiaca bude prebiehať desať technických zaškolení pre zákazníkov."*približuje aktuálne plány Boris Kamenický, business development manager spoločnosti ELKO EP.

Celá pobočka je rozdelená do troch jednotlivých spolkových štátov a tvoria premyslený obchodný uzol. Hlavné vedenie na čele s riaditeľom Anshu Buchom sídli v štáte Gudžarát a jeho najväčšom meste Ahmedabad, na severe Indie sa priestory nachádzajú v štáte Haryana, juh India zabezpečuje kancelária v štáte Karnataka. "*Spoluprácu s ELKO EP sme si vybrali po starostlivom výbere. Hľadali sme produkty, ktoré by boli vhodné pre indické prostredie a spoločnosť, s ohľadom na automatizáciu a rozvoj inteligentných riešení. ELKO splnilo dané kritéria zo všetkých najlepšie."* objasňuje vznik spolupráce nový riaditeľ Anshu Buch.

Podnetom pre otvorenie pobočky v Indii bol predovšetkým miestne obrovský obchodný potenciál. V krajine, ktorú obýva viac ako miliarda obyvateľov, kde nájdete viac ako 40 miliónových miest a ktorá viac než ktokoľvek iný oplýva obrovskou rozmanitosťou (na území Indie existuje 16 úradných jazykov, viac ako 1600 nárečí a dialektov, krajina sa delí na 29 spolkových štátov, vedľa seba existuje niekoľko veľkých náboženstiev), sa firme ELKO EP dlhodobo darilo znásobovať ročný obrat. Ďalším logickým krokom teda bol posun vpred.

Pobočka v Indii nerieši len produkty spoločnosti ELKO EP, medzi ktorými sú najpopulárnejšie relé, tvoriace takmer 50% obratu. Má tiež na starosti distribúciu inteligentných elektroinštalácií firmy iNELS. Tých sa doteraz darilo realizovať v priemere tridsať ročne. Predovšetkým tých pre Smart Cities, teda pre chytré, rozvinuté a sebestačné mestá. Práve to je aktuálne najväčšia potreba indickej spoločnosti a zároveň najväčšia výzva. Veľkým indickým problémom je migrácia do miest, navyšovanie ich populácie, tvorba mestských slumov a prehlbovanie chudoby a sociálnych rozdielov. V tomto ohľade bude hrať rozvoj miest celkom iste kľúčovú rolu na ceste k zlepšeniu.

###

***ELKO EP*** *patří mezi nejvýznamnější evropské výrobce v oboru domovních i průmyslových elektroinstalací a chytrých elektroinstalací pro bydlení, tzv. iNELS - Smart Home&Building Solutions. Tato ryze česká společnost zaměstnává v současnosti téměř 300 lidí. Společnost exportuje do 70 zemí světa a má 12 zahraničních poboček. V roce 2015 dosáhl obrat společnosti 540 milionů korun. Společnost ELKO EP se stala Firmou roku 2012 ve Zlínském kraji. Více informací naleznete na webových stránkách* [*www.elkoep.cz*](http://www.elkoep.cz) *a* [*www.inels.cz*](http://www.inels.cz)*.*